als_Latn dik_Latn sag_Latn
PD reagoi pas një video të një aktori humori që ironizon me porosi për vrasje deputetësh, e ndarë dje në rrjetet sociale nga kryteministri Rama. Më pas kryetari i Komisionit të Sigurisë Spartak Braho e ka marrë me vete në prokurori aktorin e humorit duke tentuar të banalizojnë çështjen Doshi. Këtë akt opozita e cilëson presion ndaj prokurorisë
Luljeta Progni
Kryeministri Rama dhe kryetari i Kuvendit Ilir Meta janë në përpjekje për të banalizuar në gjithfarlloj mënyre “çështjen Doshi”, pra akuzat që deputeti i tyre ka bërë ndaj kryetarit të Kuvendit, që lidhen me porosi për vrasje deputetësh. Një video e ndarë nga Rama në rrjetet sociale përçesh ish-deputetin socilaist dhe akuzat e tij ndaj kryetarit të Kuvenditse ka porositur vrasjen e tij, është pasuar me paraqitjen në prokurori të aktorit Besart Kallaku, në krah të deputetit të LSI Spartak Braho. PD ka reaguar duke e cilësuar estradë fshati sjelljen e krerëve të mazhorancës dhje duke I kujtuar atyre se ky është një presion që I bëjnë prokurorisë. “Ky presion ndaj drejtësisë për të mbyllur hetimin dhe fshehur të vërtetën, u vu në jetë fillimisht nga Edi Rama, i cili publikoi në facebook një video të aktorit të portokallisë që përqesh e bën pazar me jetën e deputetëve. Më tej u mor në dorë nga Ilir Meta, i cili e dërgoi aktorin e portokallisë në dyert e prokurorisë, me anë të regjisorit të skemave të sigurimit të shtetit, Spartak Braho.
Ky akt i Edi Ramës, nuk është gjë tjetër vetëm presion ndaj Prokurorisë, përpjekje për të feshur të vërtetën”, tha sekretari i Përgjithshëm i PD-së Arben Ristani.
Aio theksoi gjithashtu se Edi Rama po i kërkon prokurorisë ta trajtojë çështjen si barsaletë, dhe ti japë asaj një fund komik, edhe pse bëhet fjalë për një nga akuzat më të rënda të Kodit Penal, siç është bashkëpunimi në tentativë për vrasje. Ristani ka përsëritur kërkesën e op[ozitës për dorëheqje të kryetarit të KUvendit Ilir Meta për ti hapur rrugë hetimit për akuzat e rënda ndaj tij. “ Dërgimi i estradës tek porta e drejtësisë, është një bashkëpunim i ri i Edi Ramës dhe Ilir Metës, për të mbyllur hetimin dhe fshehur të vërtetën. Largimi i Ilir Metës është imperativ për të pasur një hetim të paanshëm e të painfluencuar nga pushteti. Edi Rama duhet të heqë dorë menjëherë nga presionet ndaj Prokurorisë, për fshehjen e të vërtetës tronditëse. Populli foli qartë dje në demonstrimin madhështor. Populli është në këmbë, dhe do të jetë edhe më shumë edhe më i bashkuar në protestën e ardhshme, derisa Ilir Meta të largohet.
Edi Rama do të ketë të njëjtin fat, nëse vazhdon të bashkëpunojë për të ndikuar hetimin e plotë dhe të pavarur, në favor të skenarit mafioz”, tha Ristani.
als_Latn ltg_Latn als_Latn als_Latn als_Latn als_Latn